Document ID: 32006R0153

UREDBA KOMISIJE (ES) št. 153/2006
z dne 27. januarja 2006
o spremembi Uredbe (ES) št. 1819/2005 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti, za proračunsko leto 2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1), in zlasti člena 6 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (2), in zlasti člena 3(2) Uredbe,
ob upoštevanju naslednjega:
(1)
V skladu s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (3), je Uredba Komisije (ES) št. 1819/2005 (4) sprejela načrt razdeljevanja, financiran iz sredstev, ki so na voljo v proračunskem letu 2006. Načrt za vsako državo članico, ki uporablja ukrep, zlasti določa najvišja razpoložljiva finančna sredstva za izvedbo njenega dela načrta in količino vsake vrste proizvoda, ki se zagotovi iz zalog intervencijskih agencij ter sredstva za nakup nekaterih proizvodov na trgu.
(2)
Ob upoštevanju posebnih potreb Grčije je treba spremeniti letni načrt 2006, da se dovoli odvzem riža iz plačila za žita in za izdelke na osnovi žit, v skladu s četrtim pododstavkom člena 4(1)(b) Uredbe (EGS) št. 3149/92. Količino riža, prvotno dodeljenega Grčiji, kot določa Priloga I k Uredbi (ES) št. 1819/2005, je zato treba ustrezno spremeniti.
(3)
Uredbo (ES) št. 1819/2005 je zato treba ustrezno spremeniti.
(4)
Ukrepi, predvideni s to uredbo so v skladu z mnenjem pristojnih upravljalnih odborov -
SPREJELA NASLEDNJO UREDBO:
Člen 1
Priloga I k Uredbi (ES) št. 1819/2005 se spremeni:
1.
del (b) se nadomesti z besedilom iz Priloge I k tej uredbi;
2.
besedilo iz Priloge II k tej uredbi se doda kot del (c).
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. januarja 2006

Labels: 17
5
0
3
18